બેશક, કોંગ્રેસ ઉત્તમ વિપક્ષ તરીકે ભાગ ભજવે તેને માટે જ તેને મત મળ્યા છે ધાંધલધમાલ આરોપ વિરોધના નુસખાઓ માટે નહીં. વિભાજક પરિબળો, રાષ્ટ્રવિરોધી શક્તિઓની પરોક્ષ-પ્રત્યક્ષ ઉપસ્થિતિ, વિરોધ ખાતર વિરોધ આ તીક્ષ્ણ મુદ્દાની સામે ઉપેક્ષા કોંગ્રેસને પાલવશે નહીં અને સાવધાન રહેવું પડશે. બોધપાઠોની એક કરૃણ નિયતિ એ છે કે ઇતિહાસમાં ભૂલોનો બોધપાઠ એટલો જ કે બોધપાઠ શીખવો નહીં… ગુજરાત તેમાંથી બચી જઈને આગળ વધે તો કેવું સારું!